Diari Oficial de la Generalitat Valenciana


Sumari del DOGV 3340, del 29-09-1998 (1998/7292)

ORDRE de 14 de juliol de 1998, de la Conselleria de Cultura, Educació i Ciència, per la qual s'autoritza a impartir provissionalment el primer i/o segon cicle de l'Educació Secundària Obligatòria, durant el curs escolar 98/99 als centres docents privats que s'especifiquen en l'annex.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3340

Data del DOGV
:   29-09-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/7292


Data del document
:   14-07-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 14 de juliol de 1998, de la Conselleria de Cultura, Educació i Ciència, per la qual s'autoritza a impartir provissionalment el primer i/o segon cicle de l'Educació Secundària Obligatòria, durant el curs escolar 98/99 als centres docents privats que s'especifiquen en l'annex. [1998/7292]
  
Els expedients han sigut incoats a instància dels representants de la titularitat dels centres docents privats que s'assenyalen en l'annex, en sol·licitud d'autorització provisional per a impartir el primer i/o segon de l'Educació Secundària Obligatòria.
  
Cadascun dels expedients inclou informe favorable de la Unitat d'Inspecció Educativa a allò sol·licitat, ja que els centres reunixen les condicions establides en la disposició transitoria setena del Reial Decret 1.004/91, de 14 de juny, sobre requisits mínims dels centres que imparteixen ensenyaments de règim general no universitaris.
  
La disposició transitòria segona de la LOGSE preveu la possibilitat d'aquest tipus d'autorització provisional amb caràcter excepcional i per necessitats d'escolarització, situació que es compleix en tots els centres, ja que poseeixen suficent alumnat que ho justifique.
  
Vists la Llei Orgànica 8/1985, de 3 de Juliol, Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25 de juny) pel qual s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny, pel qual s'establixen els requisits mínims dels centres que impartixen ensenyaments de règim general no universitaris, i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
Autoritzar provisionalment a cadascun dels centres privats que s'allisten en l'annex per a impartir el primer i/o segon cicle de l'Educació Secundària Obligatòria en les condicions que s'hi especifiquen.
  
Segon
  
La present ordre afecta exclusivament al curs escolar 98/99, sense perjudici de la possibilitat de pròrroga en cursos successius, sempre que continuen donant-se les necessitats d'escolarització que la justifiquen i el límit temporal que establix la normativa vigent.
  
Tercer
  
El funcionament de les unitats de primer cicle d'Educació Secundària Obligatòria es fara als espais que els centres tenen autoritzats com d'Eduació Primària/EGB i, en conseqüència, la suma total d'unitats d'Educació Secundària Obligatòria i Primària/EGB, no podrà excedir el nombre autoritzat per al citat últim nivell.
  
De la mateixa forma el funcionament de les unitats de segon cicle d'Educació Secundària Obligatòria es faran als espais que els centres tenen autoritzats com de Batxillerat Unificat Polivalent i, en conseqüència, la suma total d'unitats d'Educació Secundària Obligatòria i Batxillerat Unificat Polivalent no podrà excedir el nombre autoritzat per al citat últim nivell.
  
Disposició addicional
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà al de la notificació de la present ordre a la persona interessada. La interposició del recurs, procedirà previa comunicació al conseller d'Educació i Ciència, tal com exigix l'article 110.3 de la Llei 30/1992.
  
València, 14 de juliol de 1998
  
El conseller de Cultura, Educació i Ciència
  
FRANCISCO E. CAMPS ORTIZ
  
ANNEX
  
Centre: Alfa y Omega
  
Titular: Iglesia Evangélica Bautista de la Santísima Trinidad.
  
Codi: 24219161.
  
Domicili: Partida Santa Lucía B, 12.
  
Localitat: Dènia.
  
Provincia: Alacant.
  
Ensenyaments que s'autoritzen privisionalment: Primer cicle d'Educació Secundària Obligatòria: 2 unitats i 60 llocs escolars.
  
Centre: Santo Tomás de Aquino.
  
Titular: Joaquin Sala Codoñer i J.M. Ruiz..
  
Codi: 72325306.
  
Domicili: c/ 610, nº 27.
  
Localitat: Paterna-La Cañada.
  
Provincia: València.
  
Ensenyaments que s'autoritzen provisionalment: Primer cicle d'Educació Secundària Obligatòria: 2 unitats i 60 llocs escolars i Segon cicle d'Educació Secundària Obligatòria: 2 untiats i 60 llocs escolars.